అధ్యక్ష బాధ్యతల స్వీకరణ..ఏఐసీసీ కార్యాలయం వద్ద కోలాహలంబాణసంచా పేలుళ్లతో దద్దరిల్లిన 24 అక్బర్ రోడ్డు..ఉద్వేగంతో తల్లి నుదుటిని ముద్దాడిన రాహుల్న్యూఢిల్లీ, డిసెంబరు 16(ఆంధ్రజ్యోతి): ఢిల్లీలోని 24, అక్బర్ రోడ్డు.. ఏఐసీసీ ప్రధాన కార్యాలయం.. దేశవ్యాప్తంగా తరలివచ్చిన నేతలు, కార్యకర్తలతో కిటకిటలాడుతోంది. శనివారం ఉదయం సరిగ్గా 11 గంటలకు కాంగ్రెస్ యువ‘రాజు’ రాహుల్ గాంధీ.. తల్లి సోనియా, సోదరి ప్రియాంక, బావ రాబర్ట్ వాద్రాతో కలిసి ఏఐసీసీ కార్యాలయంలోకి అడుగుపెట్టారు. నాయకులు, కార్యకర్తల కోలాహలం నడుమ కాంగ్రెస్ పార్టీ కేంద్ర ఎన్నికల అథారిటీ చైర్మన్ ముళ్లపల్లి రామచంద్రన్.. రాహుల్ గాంధీకి పార్టీ అధ్యక్షుడిగా ఎన్నికైన పత్రాన్ని అందజేశారు. 132ఏళ్ల చరిత్ర కలిగిన కాంగ్రెస్ పార్టీ పీఠంపై 47ఏళ్ల రాహుల్ కొలువుదీరారు. రాహుల్ గాంధీ ఎన్నిక పత్రం అందుకోగానే కార్యకర్తల ఆనందానికి అవధుల్లేకుండా పోయింది. కార్యాలయం బయట పెద్ద ఎత్తున బాణసంచా కాల్చుతూ... రంగులు చల్లుకుంటూ.. నృత్యాలు చేస్తూ... నినాదాలతో హోరెత్తిస్తూ.. ఆనందంలో మునిగిపోయారు. కుమారుడికి బాధ్యతలు అప్పగించే సమయంలో సోనియా ఉద్వేగానికి గురయ్యారు. కుమారుడు అధ్యక్షుడవుతున్న సంతోషం సోనియాలో కనిపించింది. రాహుల్ బాధ్యతల స్వీకరణ తర్వాత మాజీ ప్రధాని మన్మోహన్ సింగ్ ప్రారంభోపన్యాసం చేశారు.సోనియా పార్టీ అధినేత్రిగా చివరి ప్రసంగం చేశారు. సోనియా ప్రసంగించే సమయంలో కార్యకర్తలు పెద్ద ఎత్తున బాణసంచా కాలుస్తుండటంతో ఆమె మాట్లాడేందుకు ఇబ్బంది పడ్డారు. ఓ సందర్భంలో ‘‘నేను మాట్లాడలేను’’ అని సోనియా గాంధీ ప్రసంగాన్ని కాసేపు ఆపేశారు. వందేమాతర గీతాలాపన అనంతరం పార్టీ అధ్యక్షుడిగా బాధ్యతలు స్వీకరించిన రాహుల్.. పార్టీ శ్రేణులను ఉద్దేశించి తొలి ప్రసంగం చేశారు. ఈ సందర్భంగా ప్రధానిపై నిప్పులు చెరిగారు. తన ప్రసంగం ముగించిన వెంటనే భావోద్వేగంతో తల్లి సోనియా నుదుటిని ముద్దాడారు. రాహుల్ కాంగ్రెస్ పార్టీకి 49వ అధ్యక్షుడు. స్వాతంత్ర్యానంతరం పార్టీ అధ్యక్ష బాధ్యతలు స్వీకరించిన వారిలో రాహుల్ 17వ వ్యక్తి. కాగా, రాహుల్ గాంధీ పట్టాభిషేకానికి ఏపీ, తెలంగాణ, ఇతర రాష్ట్రాల నుంచి పెద్ద ఎత్తున నాయకులు తరలివచ్చారు. సిరిసిల్ల చేనేత కార్మికులు నేసిన అగ్గిపెట్టేలో పట్టే చీరను మాజీ ఎంపీ పొన్నం ప్రభాకర్ రాహుల్కు బహూకరించారు.తెలంగాణ పీసీసీ చీఫ్ ఉత్తమ్ కుమార్ రెడ్డి,  ఏపీ పీసీసీ చీఫ్ రఘువీరారెడ్డి, తదితరులు రాహుల్ను కలిసి శుభాకాంక్షలు తెలిపారు.
adhyaksha baadhyatala sweekarana..aicc kaaryaalayam vadda kolahalambanasancha paelullatho daddarillina 24 akbar roddu..udvegamto talli nudutini muddaadina rahulnyudilli, disembaru 16(aandhrajyoti): dhilleelooni 24, akbar roddu.. aicc pradhaana kaaryaalayam.. desavyaaptamgaa taralivacchina nethalu, kaaryakartalato kitakitaladutondi. sanivaaram udayam sarigga 11 gantalaku congress yuva‘raju’ rahul gaandhi.. talli sonia, sodari priyaanka, baava rabert vaadraatoe kalisi aicc kaaryaalayamloki adugupettaaru. naayakulu, kaaryakartala kolahalam naduma congress party kendra ennikala atharity chairman mullapalli ramachandran.. rahul gaandheeki party adhyakshudigaa ennikaina patraanni andajesaaru. 132ella charitra kaligina congress party peethampai 47ella rahul koluvudiiraaru. rahul gaandhi ennika patram andukogaane kaaryakartala aanandaaniki avadhullekunda poyindi. kaaryaalayam bayata pedda ettuna banasancha kaalchutuu... rangulu challukuntu.. nrutyaalu chestu... ninaadaalatoe horettistu.. aanandamlo munigipoyaaru. kumarudiki baadhyatalu appaginche samayamlo sonia udvegaaniki gurayyaru. kumarudu adhyakshudavutunna santosham sonialo kanipinchindi. rahul baadhyatala sweekarana tarvaata maji pradhaani manmohan sing praarambhopanyaasam chesaru.sonia party adhinetrigaa chivari prasangam chesaru. sonia prasanginche samayamlo kaaryakartalu pedda ettuna banasancha kaalustundatamto aame matladenduku ibbandi paddaaru. oo sandarbhamlo ‘‘nenu matladalenu’’ ani sonia gaandhi prasamgaanni kasepu aapesaaru. vandematara geetaalaapana anantaram party adhyakshudigaa baadhyatalu sweekarinchina rahul.. party shrenulanu uddesinchi toli prasangam chesaru. ee sandarbhamgaa pradhaanipai nippulu cherigaaru. tana prasangam muginchina ventane bhavodvegamto talli sonia nudutini muddaadaaru. rahul congress paarteeki 49va adhyakshudu. swaatantryaanantaram party adhyaksha baadhyatalu sweekarinchina vaarilo rahul 17va vyakti. kaga, rahul gaandhi pattaabhishekaaniki apy, telamgaana, itara rashtrala nunchi pedda ettuna naayakulu taralivacchaaru. sirisilla chenetha kaarmikulu nesina aggipettelo patte cheeranu maji empy ponnam prabhakar rahulku bahuukarinchaaru.telamgaana pcc cheef uttam kumar reddi,  apy pcc cheef raghuveeraareddy, taditarulu rahulnu kalisi subhaakaankshalu telipaaru.